RESOLUCIÓN do 27 de outubro de 2006 pola que se adxudican as axudas para publicacións periódicas convocadas no anexo III da Orde do 16 de maio de 2006 (Diario Oficial de Galicia número 101, do 29 de maio) que aproba as bases das diversas accións do Programa de Promoción Xeral da Investigación, no marco do Plan Galego de Investigación, Desenvolvemento e Innovación Tecnolóxica de Galicia (2002-2005) para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/11/2006

A orde da Consellería de Innovación e Industria do 16 de maio de 2006 (DOG nº 101, do 29 de maio), aproba as bases que rexerán a convocatoria de axudas correspondentes a diversas accións do Programa de Promoción Xeral de Investigación, no marco do Plan Galego de Investigación, Desenvolvemento e Innovación Tecnolóxica de Galicia (2002-2005) para o ano 2006.
No anexo III da citada orde figuran as axudas para publicacións periódicas. No seu punto 5 establécense os criterios para a avaliación das solicitudes e en consecuencia a selección dos beneficiarios e cuantificación da axuda.
Con base nestes criterios e atendendo á proposta da comisión de avaliación establecida no artigo 5 da Orde do 16 de maio de 2006 (DOG nº 101, do 29 de maio), esta consellería
RESOLVE:
Primeiro.-Concederlles as axudas para as publicacións que se relacionan no anexo I desta orde e na contía que se indica en cada caso.
Segundo.-As subvencións de que se trata faranse efectivas mediante libramento ás institucións sen ánimo de lucro con personalidade xurídica propia e organismos beneficiarios. Previamente ao pagamento, e en todo caso antes do 20 de novembro de 2006, os/as beneficiarios/as deberán remitir a seguinte documentación:
1. Un exemplar das correspondentes publicacións, en que conste a colaboración prestada pola Consellería de Innovación e Industria, incluíndo o logotipo que para estes efectos será facilitado por correo electrónico e que debería atoparse en condicións análogas a outros logotipos que poidan figurar nela.
2. Facturas dos gastos de edición das publicacións (IVE excluído) e correspondentes xustificantes de pagamento.
3. Declaración complementaria do conxunto de axudas solicitadas para o mesmo fin das distintas administracións públicas competentes ou calquera dos seus organismos, entes ou sociedades.
Terceiro.-A non observancia por parte dos beneficiarios de calquera das bases establecidas na orde de convocatoria de 16 de maio de 2006 (DOG nº 101, do 29 de maio) suporá a perda do dereito a percibir a axuda correspondente.
Cuarto.-Contra esta resolución poderán os interesados interpoñer recurso potestativo de reposición perante o conselleiro de Innovación e Industria, no prazo dun mes que comezará a contar a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recursos contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de outubro de 2006.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
ANEXO
SOLICITUDES PARA AS QUE SE PROPÓN FINANCIAMENTO
ORGANISMO
REVISTA
IMPORTE
CONCEDIDO
ASOCIACIÓN GALEGA DE CIENCIAS SOCIAIS
REVISTA GALEGA DE CIENCIAS SOCIAIS
Nº 5
2.000,00 A
ASOCIACIÓN GRUPO MARCELO MACÍAS
BOLETÍN AURIENSE
XXXV
2.000,00 A
ASOCIACIÓN PARA A DEFENSA ECOLÓXICA DE GALIZA
ADEGA-CADERNOS
Nº 17-18-19
2.250,00 A
GRUPO MICOLÓXICO GALEGO
MYKES
Nº 9
1.750,00 A